ТIехьалъул презентациялда кIа­­лъазе рахъарал Россиялъу­л гIелмабазул академиялъул Дагъи­станалъул гIелмияб централъул Тарихалъул, археология­лъул ва этнография­лъул институталъу­л гIалимзабаз, хъвадарухъабаз, жамгIиял хIаракатчагIаз, Му­хIа­мад-Аминил росуцояз, гIа­гарлъиялъ тIадчIей гьабуна Му­хIамад-Аминил гIелмуялде, гIа­га­раб ракьалде букIараб рокьиялда, ватIаналъе ритIухълъиялде, гьелъул лъикIаб букIинеселъе гIоло насиб гьабураб гIумруялда. Гьев мисаллъун вукIине ккола гIолеб гIелалъе. Миллата­лъул цебесеб тарихги, тарихалда цIар тарал бахIарзалги, адабиятги, маданиятги, мацIги кIочон тараб гIелалъулги, миллаталъул­ги букIинесебги пашманаб кколилан абураб магIнаялъул кIалъаялги рукIана гьенир.